2. ΝΟΜΟΘΕΤ. ΔΙΑΤΑΓΜΑ υπ’ αριθ. 262 της 12/18 Αυγ. 1969 (ΦΕΚ Α΄ 160) Περί ναυτικής υποθήκης επί αλιευτικών και σπογγαλιευτικών πλοίων προς διασφάλισιν των χορηγουμένων παρά της Αγροτικής Τραπέζης της Ελλάδος δανείων. Άρθρ.1.-1.Ως αλιευτικά πλοία κατά την έννοιαν του παρόντος Νόμου, νοούνται τα άνω των 10 κόρων καθαράς χωρητικότητος σκάφη, δι’ ων ασκείται αλιεία ή σπογγαλιεία, ως και τα χρησιμοποιούμενα ειδικώς δια την εναποθήκευσιν, συντήρησιν, επεξεργασίαν, ειδοποιΐαν και μεταφοράν των αλιευτικών προϊόντων σκάφη. 2.Προς εξασφάλισιν των απαιτήσεών της δια τας πάσης φύσεως παροχάς προς τας αλιευτικάς και σπογγαλιευτικάς εν γένει επιχειρήσεις, η Αγροτική Τράπεζα της Ελλάδος δικαιούται όπως εγγράφη υποθήκην επί των αλιευτικών πλοίων των οφειλετών και οπωσδήποτε συνυποχρέων, δυνάμει των δανειστικών και αποδεικτικών εν γένει των απαιτήσεων ταύτης εγγράφων, συντασσομένων εφ’ απλού χάρτου, μη απαιτουμένης δια την σύστασιν της ναυτικής υποθήκης συμβάσεως περιβεβλημένης τον τύπον συμβολαιογραφικού εγγράφου. 3.Δια τον περιορισμόν ή την εξάλειψιν υφισταμένων ή εγγραφησομένων υπέρ της Αγροτικής Τραπέζης ναυτικών υποθηκών δεν απαιτείται συμβολαιογραφικόν έγγραφον εμφαίνον την προς τούτο συναίνεσιν της Τραπέζης ταύτης, αλλ’ αρκεί απλούν αυτής έγγραφον. 4.Ο ειδικός καθορισμός των χαρακτηριστικών ταυτότητος του αλιευτικού πλοίου, της χρηματικής ποσότητος του δανείου και λοιπών στοιχείων, περί ων το άρθρ. 196 του Νόμ.3816/1958 «περί κυρώσεως του Κώδικος Ιδιωτικού Ναυτικού Δικαίου», δύναται να γίνωσι και μονομερώς υπό της Αγροτικής Τραπέζης της Ελλάδος, καθ’ ην περίπτωσιν δεν εμφαίνονται ταύτα σαφώς εκ των εγγράφων, περί ων η παρ. 2. 5.Επί ναυτικής υπέρ της Αγροτικής Τραπέζης Ελλάδος υποθήκης και δια τας εξ οιασδήποτε αιτίας απαιτήσεις αυτής, εξασφαλίζονται υπέρ ταύτης και εν τη αυτή σειρά μετά του κεφαλαίου, άπαντες εν γένει οι οφειλόμενοι μέχρι του πλειστηριασμού τόκοι και τα γενόμενα έξοδα μέχρι τελείας εξοφλήσεως αυτών. 6.Τα συστατικά και περί περιορισμού ή εξαλείψεως της υποθήκης έγγραφα της ΑΤΕ ως και αι σχετικαί καταχωρήσεις εις τα οικεία νηολόγια και ναυτικά υποθηκολόγια, εις ουδέν τέλος ή δικαίωμα υπόκεινται. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 93) Σελ. 93(α) 363 – 001 Υποθήκη 19.Α.ζ.2 19.Α.ζ.2 Υποθήκη 